Rikors ippreżentat fis-7 ta’ Awwissu 2024 – Shammout vs Il-Kunsill
(Kawża T-413/24)
Lingwa tal-kawża: l-Ingliż
Partijiet
Rikorrent: Issam Shammout (Damasku, is-Sirja) (rappreżentant: L. Cloquet, avukat)
Konvenut: Il-Kunsill tal-Unjoni Ewropea
Talbiet
Ir-rikorrent jitlob li l-Qorti Ġenerali jogħġobha:
tannulla d-Deċiżjoni tal-Kunsill (PESK) 2024/1510 1 tas-27 ta’ Mejju 2024 li temenda d-Deċiżjoni 2013/255/PESK dwar miżuri restrittivi fid-dawl tas-sitwazzjoni fis-Sirja, sa fejn tapplika għar-rikorrent;
tannulla r-Regolament ta’ Implimentazzjoni tal-Kunsill (UE) 2024/1517 1 tas-27 ta’ Mejju 2024 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja sa fejn japplika għar-rikorrent;
tikkundanna lill-Kunsill għall-ispejjeż kollha tal-proċeduri inkluż dawk sostnuti mir-rikorrent.
Motivi u argumenti prinċipali
Insostenn tar-rikors tiegħu, ir-rikorrent jinvoka żewġ motivi.
L-ewwel motiv ibbażat fuq żball manifest fl-evalwazzjoni tal-fatti meta ġie kkunsidrat li r-rikorrent huwa “negozjant prominenti fis-Sirja” filwaqt li r-rikorrent ikkonfuta b’suċċess il-preżunzjoni li teżisti ta’ rabta ta’ tali negozjanti mar-reġim.
It-tieni motiv ibbażat fuq ksur mill-Kunsill tal-Artikolu 27(3) u tal-Artikolu 28(3) tad-Deċiżjoni tal-Kunsill 2013/255/PESK 1 u tal-Artikolu 15(1b) tar-Regolament tal-Kunsill (UE) Nru 36/2012 2 .
____________
1 Deċiżjoni tal-Kunsill (PESK) 2024/1510 tas-27 ta’ Mejju 2024 li temenda d-Deċiżjoni 2013/255/PESK dwar miżuri restrittivi fid-dawl tas-sitwazzjoni fis-Sirja (ĠU L, 2024/1510).
1 Regolament ta’ Implimentazzjoni tal-Kunsill (UE) 2024/1517 tas-27 ta’ Mejju 2024 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja (ĠU L, 2024/1517).
1 Deċiżjoni tal-Kunsill 2013/255/PESK tal-31 ta’ Mejju 2013 dwar miżuri restrittivi kontra s-Sirja (ĠU 2013, L 147, p. 14, rettifika fil-ĠU 2018, L 190, p. 20).
1 Regolament tal-Kunsill (UE) Nru 36/2012 tat-18 ta’ Jannar 2012 dwar miżuri restrittivi fid-dawl tas-sitwazzjoni fis-Sirja u li jħassar ir-Regolament (UE) Nru 442/2011 (ĠU 2012 L 16, p. 1, rettifika fil-ĠU 2014, L 294, p. 59 u fil-ĠU 2018, L 190, p. 20).